Γενικό Επιτελείο Αεροπορίας (Ελλάδα)

Το Γενικό Επιτελείο Αεροπορίας (ΓΕΑ) είναι το αρμόδιο επιτελείο των Ελληνικών Ενόπλων Δυνάμεων για τη διοίκηση της Πολεμικής Αεροπορίας.Δικτυακός τόπος της Πολεμικής Αεροπορίας της Ελλάδας.  Ιεραρχικά υπάγεται στο Γενικό Επιτελείο Εθνικής Άμυνας (ΓΕΕΘΑ).

Ιεραρχία - Οργάνωση
Ιεραρχία
Ηγεσία Πολεμικής Αεροπορίας
 Αρχηγός του Γενικού Επιτελείου Αεροπορίας (Γ.Ε.Α.) είναι ο Αντιπτέραρχος (Ι) Δημοσθένης Γρηγοριάδης.
 Αρχηγός Τακτικής Αεροπορίας (Α.Τ.Α.) είναι ο Αντιπτέραρχος (Ι) Παναγιώτης Γεωργακόπουλος.
 Διοικητής Αεροπορικής Υποστήριξης (Δ.Α.Υ.) είναι ο Υποπτέραρχος (Ι) Κωνσταντίνος – Σάββας Τζοβάρας.
 Διοικητής Αεροπορικής Εκπαίδευσης (Δ.Α.Ε.) είναι ο Υποπτέραρχος (Ι) Μάριος Μπαντουβάς.
Ανώτατο Αεροπορικό Συμβούλιο (Α.Α.Σ.) αποτελείται από 22 υψηλόβαθμους αξιωματικούς της Πολεμικής Αεροπορίας και είναι υπεύθυνο για νομοθετικά θέματα και μπορεί να λαμβάνει αποφάσεις , να γνωμοδοτεί και να επιβλέπει τις πολεμικές επιχειρήσεις.

Η Σύνθεση του είναι:
Το Συμβούλιο Ολομέλειας
 Ο Αρχηγός του Γενικού Επιτελείου Αεροπορίας προεδρεύει.
 Αντιπτέραρχοι και Υποπτέραρχοι οι οποίοι βρίσκονται σε οργανικές θέσεις στην Πολεμική Αεροπορία και το ΓΕΕΘΑ.
Το Συμβούλιο Βασικής Συνθέσεως
 Ο Αρχηγός του Γενικού Επιτελείου.
 Ο Αρχηγός της Διοίκησης Τακτικής Αεροπορίας.
 Ο Υπαρχηγός του ΓΕΑ.
 Οι δύο αρχαιότεροι μόνιμοι εν ενεργεία Ιπτάμενοι Υποπτέραρχοι οι οποίοι βρίσκονται σε οργανικές θέσεις στην Πολεμική Αεροπορία και το ΓΕΕΘΑ.
 Ο αρχαιότερος Υποπτέραρχος Τεχνικός.
Το Συμβούλιο Περιορισμένης Συνθέσεως
 Ο Αρχηγός του Γενικού Επιτελείου.
 Ο Αρχηγός της Διοίκησης Τακτικής Αεροπορίας.
 Ο Υπαρχηγός του ΓΕΑ.
 Ο Υποπτέραρχος Τεχνικός ή ο Υποπτέραρχος Υγειονομικού.

Οργανωτική Δομή
Οργανωτικά στο ΓΕΑ υπάγονται:
 Αρχηγείο Τακτικής Αεροπορίας (ΑΤΑ) με έδρα την Α/Β στην Λάρισα
 Πτέρυγες Μάχης
 Σμηναρχίες Μάχης
 Μονάδες Αεράμυνας
 Λοιπές Μονάδες (ΑΤΑ)
 Διοίκηση Αεροπορικής Υποστήριξης (ΔΑΥ) με έδρα την Α/Β Θριάσιου (Ελευσίνα)
 Μονάδες Αεροσκαφών
 Εργοστάσια
 Μονάδες Εφοδιασμού
 Λοιπές Μονάδες
 Διοίκηση Αεροπορικής Εκπαίδευσης (ΔΑΕ)  με έδρα την Α/Β Τατοΐου στη Δεκέλεια Αττικής.
 Μονάδες (ΔΑΕ) (Σχολές οι οποίες παρέχουν την εκπαίδευση )
 Μονάδες και Υπηρεσίες του Γενικού Επιτελείου Αεροπορίας (ΜΤΑ - ΓΝΑ κ.α.)

Το Γενικό Επιτελείο Αεροπορίας είναι οργανωμένο σε Κλάδους και Διευθύνσεις, επικεφαλής των οποίων είναι ο Αρχηγός ΓΕΑ και ο οποίος ασκεί τα καθήκοντα του με τη βοήθεια του Επιτελικού του Γραφείου.

Στον Α/ΓΕΑ υπάγονται ο Υπαρχηγός, η Γενική Επιθεώρηση, το Κέντρο Ασφάλειας Πτήσεων και Εδάφους (ΚΕΑΠΕ), το Γραφείο Στρατιωτικού Νομικού Συμβούλου και η Γραμματεία του Ανώτατου Αεροπορικού Συμβουλίου.

Στον Υπαρχηγό υπάγονται το Επιτελικό του Γραφείο, η Γενική Γραμματεία, η Διεύθυνση Υγειονομικού και οι Κλάδοι, με τις Διευθύνσεις και τα Τμήματα που τους απαρτίζουν.

Οι Κλάδοι του ΓΕΑ έχουν ως εξής:
 Ο Α΄ Κλάδος (Επιχειρήσεις) αποτελείται από τις Διευθύνσεις: Α1 (Επιχειρησιακή Σχεδίαση – Επιχειρήσεις), Α3 (Ασκήσεις – Επιχειρησιακή Εκπαίδευση), Α4 (Αεράμυνα), Α7 (Πληροφορίες – Ασφάλεια) και το Κέντρο Επιχειρήσεων (ΚΕΠΙΧ).
 Ο Β΄ Κλάδος (Προσωπικό) αποτελείται από τις Διευθύνσεις: Β1 (Στρατιωτικό Προσωπικό), Β2 (Εκπαίδευση), Β3 (Μέριμνα Προσωπικού), Β4 (Στρατολογία) και την Β5 (Πολιτικό Προσωπικό).
 Ο Γ΄ Κλάδος (Υποστήριξη) αποτελείται από τις Διευθύνσεις: Γ1 (Αεροσκάφη – Μέσα), Γ2 (Υποδομές), Γ4 (Επικοινωνίες), Γ5 (Πληροφορική) και τη Γ7 (Εφοδιασμού).
 Ο Δ΄ Κλάδος (Πολιτική και Σχεδίαση) αποτελείται από τις Διευθύνσεις: Δ1 (Οργάνωση), Δ2 (Αμυντική Σχεδίαση – Προγραμματισμός), Δ3 (Εξοπλιστικών Προγραμμάτων) και Δ6 (Οικονομικό).

Στο ΓΕΑ υπάγονται οι ακόλουθες Μονάδες – Υπηρεσίες:
Μονάδες Επιπέδου Πτέρυγας
Σχολή Ικάρων
251 Γενικό Νοσοκομείο Αεροπορίας
Διοίκηση Αγωγού Καυσίμων (ΔΑΚ) 
Μονάδες Επιπέδου Σμηναρχίας
Υπηρεσία Έργων Πολεμικής Αεροπορίας
Ανωτάτη Αεροπορίας Υγειονομική Επιτροπή (ΑΑΥΕ)
Κέντρο Αεροπορικής Ιατρικής
Μονάδες Επιπέδου Μοίρας
Μοίρα ΓΕΑ
Αερονομία
Οικονοµικό και Λογιστικό Κέντρο Αεροπορίας (ΟΛΚΑ)
Κέντρο Μηχανογράφησης
Άλλες Υπηρεσίες ΓΕΑ
Ενιαίο Κέντρο Συντονισμού Έρευνας – Διάσωσης / Αεροπορικός Τομέας (ΕΚΣΕΔ/ΑΤ)
Εθνική Μετεωρολογική Υπηρεσία
Μετοχικό Ταμείο Αεροπορίας
Ελεγκτήριο Υλικού Αεροπορίας (ΕΛΥΑ)
Ελεγκτήριο Δαπανών Αεροπορίας Αθηνών (ΕΛΔΑ)
Συνεταιρισμός
Οικοδομικός Συνεταιρισμός Μονίμων Αξιωματικών Αεροπορίας "Ο ΙΚΑΡΟΣ"

Μονάδες και Υπηρεσίες του Γενικού Επιτελείου Αεροπορίας
Εκτός από το Αρχηγείο και τις δύο Διοικήσεις στο ΓΕΑ υπάγονται και διάφορες μονάδες, σχηματισμοί και υπηρεσίες για θέματα υγειονομικού, οικονομικού και πολιτικού προσωπικού.

 Παραπομπές 

 Εξωτερικοί σύνδεσμοι 
 Γενικό Επιτελείο Αεροπορίας (Γ.Ε.Α.)

Κατηγορία:Ελληνική Πολεμική Αεροπορία